สวัสดีคะพอดีมีอาการแบบนี้คะ หิวตลอดทั้งวันแต่ไม่อยากกินคะแต่ก็ต้องกินเพราะหิวแต่กินได้ไม่กี่คำก็อิ่ม พักก็หิวอีกคะ แล้วก็มีอาการปวดหัวตลอดเหมือนจะอาเจียนด้วยคะประจำเดือนก็ไม่มาเดือนนึงแล้วคะ คิดว่าท้องไหม
สวัสดีค่ะ หากประจำเดือนไม่มา 1 เดือนแล้ว และที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูเป็นอันดับแรกก่อน หากตรวจพบการตั้งครรภ์ อาการต่างๆ ที่เป็นอยู่ คือ หิวตลอด อิ่มเร็ว ปวดหัว จะอาเจียน ก็เป็นอาการของการตั้งครรภ์ได้ แต่หากตรววจไม่พบการตั้งครรภ์ อาการดังกล่าวก็อาจเกิดจากการมีความเครียด วิตกกังวล พักผ่อนไม่เพียงพอ ผลข้างเคียงจากการทานยาต่างๆ เป็นต้น ส่วนการที่ประจำเดือนยังไม่มา ก็อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรืออาจเกิดจากมีภาวะไทรอยด์ฮอร์โมนผิดปกติก็ได้ ซึ่งก็จะทำให้เกิดอาการต่างๆ ที่เป็นอยู่ได้ด้วยเช่นกันดังนั้น หากตรวจไม่พบการตั้งครรภ์ แต่ประจำเดือนยังคงไม่มา หรือยังคงมีอาการต่างๆ อยู่ แนะนำควรไปพบแพทย์เพื่อหาสาเหตุค่ะ